საქართველოს მთავრობის
განკარგულება   N
 2020 წლის                                                     ქ. თბილისი

საქართველოში ახალი კორონავირუსის შესაძლო გავრცელების აღკვეთის ღონისძიებების და ახალი კორონავირუსით  გამოწვეული დაავადების შემთხვევებზე ოპერატიული რეაგირების გეგმის დამტკიცების შესახებ

1. „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-6 მუხლის შესაბამისად, დამტკიცდეს „ახალი კორონავირუსით გამოწვეული დაავადების შემთხვევებზე ოპერატიული რეაგირების გეგმა“ დანართის შესაბამისად.
2. დაევალოს:
ა) შესაბამის სახელმწიფო უწყებებს, კომპეტენციის შესაბამისად, საკუთარი ასიგნებებიდან უზრუნველყონ ამ განკარგულებით განსაზღვრული ღონისძიებების დაფინანსება;
ბ) საქართველოს ფინანსთა სამინისტროს, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთვის, დამატებითი ფინანსური რესურსის საჭიროების შემთხვევაში, სათანადო ასიგნების გამოყოფა.
3. ამ განკარგულებით გათვალისწინებული ღონისძიებების საერთო კოორდინაცია განახორციელოს საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრომ.

პრემიერ-მინისტრი                                       გიორგი გახარია 

ახალი კორონავირუსით გამოწვეული დაავადების შემთხვევებზე ოპერატიული რეაგირების გეგმა

მუხლი 1. დანიშნულება
1. ახალი კორონავირუსით 2019-nCov გამოწვეული დაავადების (შემდგომში - კორონავირუსი) შემთხვევებზე ოპერატიული რეაგირების გეგმა განსაზღვრავს ახალი კორონავირუსის 2019-nCov დაავადების წინააღმდეგ ეროვნულ დონეზე რეაგირების ღონისძიებებს და შესაბამისი სტრუქტურების პასუხისმგებლობებს და მოვალეობებს. 
2. გეგმაში  გაწერილი ქმედებები შეიძლება შესრულდეს სრულად ან ნაწილობრივ, შესაბამისი საჭიროების დადგომის შემთხვევაში და საგანგებო სიტუაციების კლასიფიკაციის წესის შესაბამისად.  
3. გეგმა მოიცავს კორონავირუსის დაავადების შემთხვევაზე რეაგირების შემდეგ ღონისძიებებს: დაავადების აღმოჩენა, იდენტიფიცირება, დადასტურება და საფრთხის შეფასება; ლაბორატორიული ტესტირება; რეაგირებაზე პასუხისმგებელი ორგანოების შეტყობინება; ეპიდკვლევა/საპასუხო ქმედება; კორონავირუსის დაავადებასთან დაკავშირებული საფრთხის, შედეგების ლიკვიდაცია/შერბილებასა და მდგომარეობიდან გამოსვლასთან დაკავშირებული ქმედებების შესახებ საზოგადოების ინფორმირება.

მუხლი 2. მიზანი 
1. გეგმის მიზანია, უზრუნველყოს კორონავირუსის დაავადების წინააღმდეგ სახელმწიფოს მზადყოფნა, როგორც პრევენციული ღონისძიებების, ასევე, დაავადების გამოვლენის შემთხვევაში, მასზე რეაგირებისთვის აუცილებელი ღონისძიებების კუთხით. 
2. გეგმა განკუთვნილია სახელმწიფო და არასახელმწიფო უწყებების საქმიანობის წარმართვისათვის და აღწერს აუცილებელ მოსამზადებელ ღონისძიებებს ადრეული რეაგირების კოორდინირებისათვის.

მუხლი 3. ამოცანები 
1. კორონავირუსის დაავადებაზე ოპერატიული რეაგირების და მზადყოფნის ფარგლებში, საქართველოს მთავრობის სტრატეგიული ამოცანებია: 
ა) კორონავირუსის დაავადების შემოტანის შემთხვევაში მოსალოდნელი საფრთხეებისათვის შესაბამისად (პროპორციულად) მომზადება;
ბ) უცხოეთიდან კორონავირუსის დაავადების საქართველოში შემოტანისა და ადგილობრივი გადაცემის შემთხვევაში, შედეგების აღკვეთის ან შემცირებისთვის ზომების მიღება; 
გ) კორონავირუსის დაავადების ეპიდაფეთქების გავრცელების შეჩერების, შენელების, შეზღუდვის და ანგარიშგების საერთაშორისო ვალდებულებების (ჯანმრთელობის მსოფლიო ორგანიზაცია) შესასრულებლად ძალისხმევის ხელშეწყობა;
დ) ეპიდზედამხედველობის და დიაგნოსტიკური კვლევების  ფუნქციების გაძლიერება, დაავადების ადრეულ ეტაპზე გამოვლენისათვის;
ე) კორონავირუსით დაავადებულთა მკურნალობის და დახმარების მიზნით, ჯანმრთელობის დაცვის სისტემების ორგანიზება, ზოგადად მოსახლეობისთვის აუცილებელი ჯანდაცვის სერვისების მიწოდების შეწყვეტის გარეშე;
ვ) საზოგადოებისა და მედიის ჩართულობის და სწორად ინფორმირების უწყვეტი უზრუნველყოფა. 

მუხლი 4. ძირითადი ვალდებულებები და უფლებამოსილებები 
ამ განკარგულებით განსაზღვრული ღონისძიებების შესრულების მიზნით: 
1. საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო (შემდგომში-სამინისტრო), სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულ ცენტრთან (შემდგომში - ეროვნული ცენტრი) და სსიპ საგანგებო სიტუაციების კოორდინაციისა და გადაუდებელი დახმარების ცენტრთან (შემდგომში - გადაუდებელი დახმარების ცენტრი) ერთად უზრუნველყოფს: 

ბ) საზოგადოებრივი ჯანმრთელობის დაცვის მიზნებისთვის საპასუხო ღონისძიებების დაგეგმვას და განხორციელების კოორდინაციას ყველა შესაფარის სამთავრობო უწყებასთან თანამშრომლობით, ჯანმრთელობის საერთაშორისო წესების შესაბამისად; 
გ) კორონავირუსის შემთხვევის გამოვლენის მიზნით, (მ.შ. ლაბორატორიული დიაგნოსტიკა) შემთხვევებზე ეპიდზედამხედველობის განხორციელებას;
დ) ექსპერტების ჩართულობით შემთხვევათა მართვის დროებითი პროტოკოლის შემუშავებას; 
ე) სკრინინგის მეთოდების განსაზღვრას;
ვ) შემთხვევათა შემდგომ დაუყოვნებელ ევაკუაციას;
ზ) საჭიროების შემთხვევაში, საეჭვო/დადებითი ნიმუშების გადაგზავნას ჯანმოს რეფერალურ  ლაბორატორიაში კონფირმაციისა და დამატებითი კვლევებისათვის;
თ) შესაძლო შემთხვევის გამოვლენისთანავე, საქართველოს მთავრობის დაუყოვნებლივ ინფორმირებას, „განსაკუთრებით საშიშ პათოგენებსა და ბიოლოგიურ ინციდენტებზე რეაგირების გეგმის“ ამოქმედების მიზნით. 
ი) საეჭვო და/ან დადასტურებული შემთხვევის მართვისთვის სამედიცინო დაწესებულებების იდენტიფიცირება და რეფერალის მექანიზემის ამოქმედება. 
კ)ჯანმოს რეკომენდაციებზე დაყრდნობით, ექიმები, ეპიდემიოლოგები და სხვა მიზნობრივი ჯგუფები საჭირო ინფორმაციითა და ტრეინინგებით;
ლ) ახალი კორონავირუსით შესაძლო ავადმყოფთა ან ამ დაავადებაზე საეჭვო პირთა ტრანსპორტირება;
ე) თანხების გადაუდებელი შესყიდვის გზით საჭირო ნივთების და მარაგების მობილიზების შესაძლებლობა 
სამედიცინო დაწესებულებებმა უზრუნველყონ

შესაბამისი პერსონალის მონაწილეობა სამინისტროს, ნსდს გადაუდებელის მიერ ორგანიზებულ ტრეინინგებში, საკუთარი პერსონალის ინსტრუქტყაში ნსდსის რეკომენდაციების შესაბამისად.
გ) კორონავირუსის გავრცელების პრევენციისთვის ინფექციის კონტროლის ზომების გამკაცრება 
ბ) პაციენტის კორონავირუსით დაავადებაზე ეჭვის მიტანის შემთხვევაში, სწრაფი და მაღალკვალიფიციური რეაგირება (პაციენტის სათანადო იზოლაცია, პაციენტთან კონტაქტისას ინდივიდუალური თავდაცვის საშუალებების გამოყენება 
სამედიცინო დაწესებულებებში, სადაც განთავსდებიან ახალ კორონავირუსზე სავარაუდო პაციენტები, ინფექციური კონტროლის ღონისძიებების ორგანიზება და განხორციელების მხარდაჭერა;

2. საქართველოს შინაგან საქმეთა სამინისტრო, უზრუნველყოფს: 
ა) საგანგებო მდგომარეობის დროს ყველა აღმკვეთი და რეაგირების ღონისძიების კოორდინირებას და სამედიცინო ობიექტების უსაფრთხოების დაცვას; 
ბ) პაციენტების ტრანსპორტირებისას სასწრაფო დახმარების მანქანების მოძრაობაში დახმარებას; 
გ) კორონავირუსის დაავადების კერის იზოლაციას და საკარანტინო ღონისძიებებს;
დ) საზოგადოებრივ წესრიგს და სტრატეგიული სახელმწიფო ობიექტების უსაფრთხოების დაცვას.

3. საქართველოს ფინანსთა სამინისტროს სსიპ - შემოსავლების სამსახური უზრუნველყოფს: 
ა) საჭიროების შემთხვევაში, იმ მგზავრთა მართვას (მათ შორის, ტრანზიტული), რომლებიც მოემგზავრებიან კორონავირუსის გავრცელების არეებიდან (რომელიც ნომინირებულია მაღალი რისკის ზონად ჯანმოს მიერ) საერთაშორისო აეროპორტებისა და მსხვილი გამშვები პუნქტების გავლით და აღენიშნებათ კორონავირუსისთვის დამახასიათებელი სიმპტომები. ამასთან, თითოეულ ასეთ შემთხვევაზე დეტალური მოგზაურობის ანამნეზის შეკრებას და აღნიშნულის შესახებ ეროვნული ცენტრის ინფორმირებას; 
ბ) კორონავირუსის გავრცელების არეებიდან შემოსული მგზავრებისათვის ქვეყანაში შემოსვლისას სამახსოვროს დარიგებას. 
გ) კორონავირუსის გავრცელების არეებიდან (რომელიც ნომინირებულია მაღალი რისკის ზონად ჯანმოს მიერ) შემოსულ მგზავრთა  სკრინინგს, ჯანმრთელობის საერთაშორისო წესების შესაბამისად;
დ) სკრინინგის დროს გამოვლენილი შემთხვევების დაუყოვნებლივ - ადგილზე იზოლაციას;
ე) ინფორმაციის დაუყოვნებლივ მიწოდებას სამინისტროს, ეროვნული ცენტრისა და გადაუდებელი დახმარების ცენტრისთვის.

4. საქართველოს შინაგან საქმეთა სამინისტროს საპატრულო პოლიცია სასაზღვრო გამშვებ პუნქტებზე უზრუნველყოფს კორონავირუსის გავრცელების არეებიდან (რომელიც ნომინირებულია მაღალი რისკის ზონად ჯანმოს მიერ) შემოსული მგზავრების საქართველოში განთავსების შესახებ ინფორმაციის რეგისტრაციას - შემოსვლის მახასიათებლების (მაგ: რეისის ნომერი, ავტოსატრანსპორტო საშუალების სახეობა, თანამგზავრები), საკონტაქტო ინფორმაციისა და გავრცელების არეალიდან გამოსვლის თარიღის მითითებით.
5. სსიპ - საქართველოს საზოგადოებრივი მაუწყებელი უზრუნველყოფს ფართო საზოგადოებისათვის ზუსტი და საჭირო ინფორმაციის მიწოდებას კორონავირუსის ეპიდაფეთქებისა და ამ ვირუსის ზემოქმედების რისკის შემცირების ღონისძიებების შესახებ.
6. საქართველოს ეკონომიკისა და მდგრადი განვითარების სამინისტრო, სამოქალაქო ავიაციის საააგენტოს და მის სისტემაში შემავალი სხვა შესაბამისი დაწესებულებების მეშვეობით, კომპეტენციის ფარგლებში, უზრუნველყოფს ტურისტთა და მოგზაურთა ინფორმირებას კორონავირუსის გადაცემის რისკების და საჭირო ქმედებების შესახებ; ასევე ერთვება სკრინინგის ღონისძიებების ორგანიზებაში უწყებათა შორის შეთანხმებული პროტოკოლის ფარგლებში.  

7. საქართველოს საგარეო საქმეთა სამინისტრო უზრუნველყოფს შესაბამისი საელჩოების ინფორმირებას მათი ქვეყნის მოქალაქეების საქართველოში შემოსვლის მსურველთათვის ჯანმრთელობის დაზღვევის აუცილებლობის, საქართველოს ტერიტორიაზე არსებული მათი მოქალაქეების ჯანმრთელობის მდგომარეობისა  და კორონავირუსის ინფექციის გავრცელების პრევენციის მიზნით საქართველოს მთავრობის მიერ შემოღებული დამატებითი რეგულაციების (ასეთის არსებობის შემთვევაში) თაობაზე. ამასთან, უზრუნველყოს ქვეყანაში ავადობასთან დაკავშირებული ოფიციალური ინფორმაციის მიწოდებას საერთაშორისო შესაბამისი უწყებებისთვის. უზრუნველყოს საქართველოს მთავრობის ინფორმირებას, კორონავირუსის გავრცელების მაღალი რისკის ქვეყნებში მყოფი საქართველოს მოქალაქეების  და, ასევე სხვა ქვეყნებში საქართველოს მოქალაქეებისთვის კორონავირუსის დიაგნოზის დადგენის შემთხვევების შესახებ.